
O altă istorie-neistorie impusă: asumarea extremismului... 


Data: 16 februarie 2024 


La alegerile trecute au folosit sintagma antisemitismului... A acelei autoînvinovăţiri şi asumării, de facto, ca politician, a unei gogoriţe 
puse în cârca noastră... Era o condiţie esenţială a interesului, imboldului şi putinţei de a candida şi, mai ales, a prezenţei pe segmentele 
media necesare promovării imaginii... Nu atât a propriei prestanţe politice, ori măcar de charismă socială, cât, mai ales, ca aparținător al 
unui partid... Cine nu-şi asuma, a priori, recunoaşterea existenţei stigmatului de neam şi ţară al antisemitismului era îndepărtat de 


sistem... Cu rare posibilităţi de a mai reveni, chiar şi după turnarea în cap a cazane întregi de lături... Lături, nu cenuşă... Pentru că 


minciuna acelor vinovăţii plasate nouă nu era nici măcar o cenuşă strânsă în vătraiul falsităţii, ci doar o 
scârbavnică lătură care să rămână, peste ani şi ani, în mentalul, conştiinţa şi istoriile din peticele de stereotipuri 
postdecembriste, duhnind a minciună devenită, nu prin conjunctura nefastă a vremurilor, ci prin indiferența, 
nepăsarea şi, adesea, indulgenţa noastră aproape masochistă, adevăruri... A fost un mecanism de selecţie 
politică menit să asigure sistemului alegerea de tip „political correctness” a acelora care trebuiau să fiinţeze pe 


scena politică, dar să şi deschidă calea inserării minciunilor „de manual”, de la discursuri publice, dizertaţii 


pseudoacademice și demagogii de campanie, la scrierea unor „istorii” de dezistorisire a noastră din timpuri... 
Cenzurând şi înlăturând, pas cu pas, istoria românilor din cele mai vechi timpuri, pentru a pune în loc „istoria” altora, basme şi naraţiuni 


din cele mai noi vremuri ale manipulării... 


Acum, în prag de alegeri, matriţa asumării unor vinovăţii, ca preludiu a prostituţiei politice necesare trecerii pe buletinele de vot, a fost 
reactivată... Dar nu mai vorbim despre antisemitism, deja bine amprentat în supunerea noastră de turmă, ci despre extremism... Un 
extremism ce va fi folosit ca temă de campanie dimpreună cu importanța comasării alegerilor... Iar cine se va opune, va fi „crotat”, 
evident, drept extremist... Nu doar dacă se va opune asocierii țării şi neamului cu extremismul, ci şi neacceptării cumulării „extinse” a 
alegerilor, după cum vor guvernanţii la ordinul... stăpânilor... Sau a nebunilor, dacă ne oprim la dicktatul Bruxelles —ului... Adică, 
gruparea alegerilor în acele formule de ţintar în care guvernanţii, şi ciracii lor de veşnică prezență guvernamentală, să rămână pe 
eşichier... Iar restul, dimpreună cu alegătorii, să stea în aceeaşi postură supusă, rânduiţi în țarcuri de partea cealaltă a interesului, şi 
eşichierului, politic, eşafodul României de mâine... Probabil cu aceeaşi formulă de prezentare a pedigriului politic necesar la alegeri: 
asumarea existenţei extremismului în România şi întovărăşirea de clică (politică şi de sistem) pentru combaterea acestuia... După care va 
urma, în mod cert, o altă schingiuire a istoriei noastre, după transformarea a tot ceea ce am fost în Istorie în cenuşi împrăştiate în toate 
zările, venind adnotarea prezentului cu memoriile felului de identificare, încadrare și corectare, nu-i aşa?!, a extremismului... Cu o altă 


istorie-neistorie a noastră, cea a fantoşei extremismului... 


Iar portavoci se vor găsi... Şi nu doar acelea care, politic, „empatic”-electoral, sau ca o formă vulgară a unei minime moralităţi, nu au 
altceva a spune, ci şi năpârcile intelectuale lingându-şi labele cu gândul la butoaiele cu unsoarea perenităţii personale şi de clică la binele 
asigurat de sistem... Iar dacă acest sistem va reuşi să căpuşeze fiinţa noastră şi prin noua specie de ploşniţă a invocării extremismului, 
impus de sistemul politic, atunci să nu mire dacă, la următoarele alegeri (care poate nu vor mai fi nici măcar ale României, ci ale unei 
părţi din apartenenţa trădării), matriţa de ieri şi azi va fi „poansonată” cu ultimul ferpar la adresa ultimilor apărători ai românismului, ai 
României, şi ai memoriei ţării: blamarea naţionalismului şi a oricărei forme de patriotism... 

